Public procurement notice: Contract Award Notice
Published: 2023-02-24
Buyer: Pohjois-Karjalan hyvinvointialue, Siun sote
Country: FI
Contract type: Services
Procedure: Restricted procedure
CPV classification: 85120000: Medical practice services | 85121200: Specialist medical services
Estimated value: 507600 EUR

Technical requirements: Neurologian erikoislääkärin vastaanotto- ja lausuntopalvelut - Konservatiivinen klinikkaryhmä, neurologian keskus (DPS)
Hankinnan kohteena on Pohjois-Karjalan hyvinvointialueen eli Siun soten konservatiivisen klinikkaryhmän neurologian keskuksen tarvitsemat neurologian erikoislääkärin vastaanotto- ja lausuntopalvelut.
Siun sote ostaa tarvitsemaansa lääkäripalvelua 2 - 3 arkipäivänä viikossa yhteensä 15 - 24 tuntia tarpeen mukaan klo 8.00 – 16.00 välisenä aikana.
Neurologian keskuksen palveluihin kuuluvat hermoston eli aivojen, selkäytimen ja ääreishermojen sekä lihassairauksien tutkiminen, hoito ja kuntoutus. Yleisiä neurologisia sairauksia ovat epilepsia, Parkinsonin tauti, päänsärky, lihassairaudet, dystonia, MS-tauti, kasvaimet ja muistisairaudet.
Neurologisia oireita tutkitaan muun muassa magneettikuvauksilla, hermoratatutkimuksella, verikokeilla, lihaskoepalan tai ihokoepalan tutkimuksella sekä selkäydinnesteen tutkimuksella.
Läheteajat ovat 45 min ja kontrolliajat 30 min. Tavoitteena on, että yhden (1) työpäivän aikana tutkitaan noin 6 - 10 potilasta.
Tilaaja luovuttaa tilat, laitteet sekä tarvittavan avustavan hoitohenkilökunnan palvelua tuottavan lääkärin käyttöön. Pääasiallinen suorituspaikka on Pohjois-Karjalan keskussairaala, Tikkamäentie 16, Joensuu.
Tarjoajan tulee huomioida, että tilaajan toimitiloissa tapahtuvasta palvelun tuotannosta ei peritä palveluntuottajalta tila-, atk- ym. vuokria. Tarjoajan tulee myös huomioida, että palveluntuottajalla ei ole oikeutta periä matka-, majoitus-,
Hankintamalli on yhden (1) palveluntuottajan hankintasopimus, johon valitaan yksi (1) hyväksytyn tarjouksen tehnyt palveluntuottaja.
Sopimuskausi on määräaikainen ajalla 1.1. - 31.12.2023, jonka jälkeen sopimus jatkuu (1) vuoden optiovuodella ajalle 1.1. - 31.12.2024, ellei tilaaja irtisano sopimusta päättymään sopimuskauden loppuun.
Hankinta on Siun soten 20.5.2019 perustaman dynaamisen hankintajärjestelmän (219474) hankintavaiheen sisäinen kilpailutus, johon on vain osallistumishakemuksen tehneillä ja järjestelmään hyväksytyillä ehdokkailla oikeus tehdä tarjouksia. Hankinnassa noudatetaan kaikkia dynaamisen hankintajärjestelmän ehtoja, mikäli niitä ei tässä tarjouspyynnössä muuteta.
Tarjoajan on osoitettava riittävät ammatilliset, toiminnalliset ja taloudelliset edellytykset huolehtia palvelun tuottamisesta. Tuotettavan palvelun tulee olla laadultaan, sisällöltään ja käytännöntoteutukseltaan palvelun tuotantoon soveltuvaa.
Hankinta on hankintalain (1397/2016) 25 §:n 1 mom. 3 kohdan mukainen liitteen E 1 kohdassa tarkoitettu sosiaali- ja terveyspalveluja koskeva hankinta.
Hankintamenettelyssä noudatetaan hankintalain 33 §:n mukaista rajoitetun menettelyn sääntelyä kaikissa vaiheissa hankintapäätöksen tekoon saakka, poikkeuksena odotusajan noudattamisen vapaaehtoisuus.


Winner: Medishare Oy
Award value: 507600
Number of bids: 1